噶咾，所謂「方言」或「語言」个分類，其實反映个弗是語言本身个優劣，而是語言使用者个相對政治權力。一個語言之所以畀稱之爲「語言」，是因爲使用昰個語言个人掌握著政治決策个權力。相反个，一個語言之所以畀稱之爲「方言」，是因爲使用昰個語言个人畀剝奪脫標準化其語言个權力。就像魏因賴希所宣稱个「語言就是擁有陸軍搭海軍个方言」伊然，也用類似个方式對「語言」下定義：「語言就是擁有國界个方言」、「語言就是菁英所推銷个方言」。